Diari Oficial de la Generalitat Valenciana


Sumari del DOGV 9028, del 25-02-2021 (2021/1605)

ACORD 1235/X, de 9 de febrer de 2021, de la Mesa de les Corts Valencianes, pel qual s'aprova el pla anual de control financer permanent del Síndic de Greuges corresponent a l'exercici 2021.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9028

Data del DOGV
:   25-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1605


Data del document
:   09-02-2021

Organisme emissor
:   Corts Valencianes

Tipus de document
:   Acord

ACORD 1235/X, de 9 de febrer de 2021, de la Mesa de les Corts Valencianes, pel qual s'aprova el pla anual de control financer permanent del Síndic de Greuges corresponent a l'exercici 2021. [2021/1605]  
Vist l'Acord 2.979/IX, de 13 de novembre de 2018, de la Mesa de les Corts Valencianes, pel qual es confereix a la Intervenció de la cambra el control financer permanent ?a partir de l'1 de gener de 2019- de l'activitat econòmica del Síndic de Greuges, donant així compliment a la previsió establida en l'article 34 del reglament d'organització i funcionament d'aquesta institució comissionada de les Corts Valencianes.  
  
Vist que el control financer té per objecte verificar que l'actuació de l'administració en l'aspecte economicofinancer s'ajusta a l'ordenament jurídic, així com als principis de bona gestió financera, buscant l'optimització dels recursos públics posats a disposició d'aquella, definició sustentada per l'article 24 de l'Acord de la Mesa de les Corts Valencianes sobre les Normes sobre règim econòmic i pressupostari de les Corts Valencianes (BOCV número 283, de 07.11.2014), en la redacció donada per l'Acord 1.060/X, de 10 de novembre de 2020.  
  
A fi d'aconseguir aquest objectiu en l'àmbit de la institució comissionada del Síndic de Greuges i prenent en consideració els limitats mitjans disponibles i les prioritats existents, la Intervenció de les Corts Valencianes proposa l'aprovació del pla anual de control financer permanent del Síndic de Greuges per a l'exercici 2021, l'abast del qual es concreta en el punt tercer d'aquesta proposta.  
A la vista de tots els antecedents anteriorment esmentats, i atenent la proposta de la Intervenció de la cambra, la Mesa de les Corts Valencianes adopta l'acord següent:  
  
  
ACORD  
  
Primer  
Aprovar el pla anual de control financer permanent del Síndic de Greuges corresponent a l'exercici 2021, amb l'objecte i l'abast d'actuacions continguts en el punt tercer d'aquest acord.  
  
Segon  
La Intervenció de les Corts Valencianes ha de dur a terme l'execució del pla esmentat i, per a això, pot:  
a) Proposar, a través de la Secretaria General de les Corts Valencianes i els seus serveis, la col·laboració que siga necessària per a dotar-se de mitjans adequats i suficients que permeten portar a terme els seus treballs.  
b) Dictar les instruccions que estime convenients per a la correcta execució del pla.  
c) Modificar aquest pla per algun dels motius següents:  
1. A conseqüència de la necessitat d'incloure controls específics per sol·licitud de la Mesa de les Corts Valencianes o per mandat legal.  
  
2. Quan es produïsquen variacions en l'estructura orgànica del Síndic de Greuges.  
3. Per a evitar duplicitats de treballs respecte dels realitzats per altres institucions de control públic.  
4. Per insuficiència de mitjans o altres raons degudament ponderades, de les quals s'ha de donar compte a la Mesa de les Corts Valencianes a través de la Secretaria General.  
  
Tercer  
Establir l'objecte i l'abast de les actuacions de control a realitzar en el Síndic de Greuges en els termes expressats en el quadre següent:  
  
  
  
  
Àrea Objecte Abast Periodicitat de l'informe  
Despeses de personal (capítol 1) Verificar que les retribucions del personal s'adeqüen a la normativa i procediments previstos (acords retributius de les Corts Valencianes, Estatut del personal de les Corts Valencianes, etc.) Nòmines mensuals, incidències o nomenaments de l'exercici 2021 Semestral  
Despeses de contractació (capítols 2 i 6) Verificar que la despesa en matèria de contractació s'ajusta a l'ordenament jurídic i als procediments aplicables i als principis de bona gestió financera. Verificar que la contractació menor i de tracte successiu s'ajusta a les especialitats legalment previstes d'aquesta modalitat contractual Expedients de contractació iniciats en l'exercici 2021   
Despeses satisfetes per caixa fixa i pagaments a justificar (capítol 2) Comprovar que les despeses satisfetes mitjançant aquest sistema extraordinari de pagament s'ajusten al que s'estableix en la normativa sobre caixa fixa de les Corts Valencianes (Acord 3.087/IX, de 21 de desembre de 2018, de la Mesa de les Corts Valencianes, sobre l'aprovació de la norma reguladora dels fons de caixa fixa i pagaments a justificar de les Corts Valencianes) Comptes justificatius rendits i comptabilitzats en l'exercici 2021   
Subvencions concedides (capítol 4) Verificar l'adequació d'aquestes a la normativa d'aplicació i a les convocatòries corresponents, així com analitzar les circumstàncies que, si és el cas, justifiquen la concessió directa Expedients iniciats en l'exercici 2021   
Expedients d'enriquiment injust (capítols 2 i 6) Verificar que es compleixen les previsions establides en la normativa sobre fiscalització de despeses de les Corts Valencianes Expedients tramitats en l'exercici 2021 Per expedient de rescabalament  
Compte general/estats financers Verificar la correcció dels estats financers inclosos en el compte general de la institució i informar sobre aquests  
 Anual   
  
  
Quart  
Publicar aquest acord en el Diari Oficial de la Generalitat Valenciana, en el Butlletí Oficial de les Corts Valencianes i en el portal de transparència de les Corts Valencianes.  
  
Palau de les Corts Valencianes,  
  
València, 9 de febrer de 2021  
  
El president  
ENRIC MORERA I CATALÀ  
  
La secretària primera  
CRISTINA CABEDO LABORDA